Berlingske Tidende, 1791-07-08
Paris, den 27de Junii. J Løverdags kom Kongen, Dronningen og de øvrige Personer af den Kongel. Familie, som tilligemed Dem vare blevne anholdte i Varennes, tilbage hertil Staden, hvor der vare føiede alle fornødne Anstalter til den offentlige Roligheds og Sikkerheds Vedligeholdelse. Bedækningen til Hest og til Fods, under hvilken Kongen og Hans Familie kom her tilbage, kunde rettere kaldes en liden Armee; men Tilskuerne vare utællelige. Dog forefaldt der ingen Raaben, eller anden oprørsk Bevægelse. Kun 3 forklædte Postilloner, af det forrige Garde du Corps, vare udsatte for nogen Fare, som dog forsvandt, da Folket hørte, at de skulde blive bragte i Arrest. Man havde meget alvorligen formanet Folket til Rolighed, men tillige og ladet det vide, at det ikke skulde tage Hattene af ved Kongens Ankomst. - Samme Aften spiste Kongen og Dronningen med hverandre. Efter Nationalforsamlingens Beslutning er der strax bleven anordnet for Dem særskilte Vagter, som staae under den herværende General-Commandant Hr. Fayettes befaling, og skulle være Borgen for Kongens Sikkerhed, og ansvarlig for hans Person. Natten over stode begge de store Dørre for Kongens Værelse aabne, og adskillige Officerer af Nationalgarden havde Vagt i Forgemaket. Dauphin har og faaet en særskilt Vagt, og Nationalforsamlingen vil udnævne ham en Gouverneur. Efter Nationalforsamlingens Foranstaltning skulle og alle de, som have geleidet den Kongel. Familie blive arresterte og forhørte. Benævnte Forsamling har end videre besluttet, at et Decret, som den fattede den 21 hujus, og som befuldmægtiger Justits=Ministeren til at sætte Statssegler under Decreterne, uden Kongel. Sauction, skal indtil videre Ordre blive ved Kraft. - J Gaar Morges lod Kongen Ministrene kalde til sig, og gik siden, efter Sædvane, i Messen. Det Pas, som den Kongel. Familie har havt, var bleven forlangt af en udenlandsk Minister for en vis fremme Baronesse, for med 2de Børn og Følge at reise over Metz til Strasborg. - J Gaar har Nationalforsamlingen udnævn3 Commissarier, nemlig Hr. Troncher, Duport og d'Andre, til at imodtage Kongens og Dronningens Udsigender ihenseende til deres Afreise. De have allerede i Dag aflagt deres Beretning herom, hvoraf man foreløbende veed, at Ho Majestæt Kongen har sagt, at han ikke havde i Sinde at forlade Riget, eller at reise længere, end til Montmedy, hvi ken Stad ligger meget nær de Luxemborgske Grændser; thi ellers havde han ikke Dagen efter sin Afreise sendt sin tilbage ladte Erklæring til Nationalforsamlingen, men tøvet dermed, indtil han var kommet over Grændserne. - Desuden er bleven besluttet at tilbageholde alle de Franskes Beholdninger, som ikke ere nærværende og boe i Frankrig. - Foruden Hr. von Bouille er og Hr. de Heman flygtet. Det er endnu ubekiendt, hvo der i den førstes Sted skal faae Commandoen, paa Grændserne af Champagne og Lothringen. De Commanderende for Regimenterne Greven af Provence og RoylAllemand, Hr. Damas og Choiseul ere begge satte i Arrest. Uagtet den strenge Foranstaltning til Ordens Vedligeholdelse, har dog den nedre Classe af Folket, som er meget opbragt imo Kongen og ikke vil høre hans Navn nævne, gjort sig skyldig i store Uanstændigheder. Der er bleven opslaaet Sedler, paa hvilke der stod: "Tronen er tilkiøbs, og man see Skrifter, hvori han kaldes den forrige Konge. J nogle Folksklubber har man gjort det Forslag, gandske at afskaf den Kongel. Værdighed, og at forandre Riget til en Republik. J andre har man foreslaaet at lade Kongen dømme for Nationaltribunalet, at forlange hans Aftakning, og udnævne en Regent, hvilken Post Hertugen af Orleans dog ikke vil antage. Efter nok en anden Klubs Mening skal han ved forblive paa Tronen, men et Conseil sættes ham ved Siden; og Jacobinerne ville bringe ham til St. Cloud, og anlægs Proces imod Dronningen for den høie Ret i Orleans.